
Parlamentul  României

Camera  Deputaţilor

Comisia pentru industrii si servicii








          
              Bucureşti, 01.03.2006








                Nr.23/21/2005
Prezentul raport suplimentar înlocuieşte raportul distribuit anterior cu nr.23/21/2005 din 23 februarie 2005 şi raportul înlocuitor transmis cu nr.23/21/2005 din 6 aprilie 2005
BIROUL PERMANENT 

AL

CAMEREI DEPUTAŢILOR



În conformitate cu prevederile Regulamentului Camerei Deputaţilor, republicat, vă înaintăm, alăturat, Raportul suplimentar asupra proiectului de Lege pentru respingerea Ordonanţei de urgenţă a Guvernului nr.132/2004 privind atribuirea în concesiune directă Companiei Naţionale „Administraţia Porturilor Maritime” - S.A. Constanţa a unui teren aflat în proprietatea publică a statului şi în administrarea Ministerului Transporturilor, Construcţiilor şi Turismului (P.L.X 50/2005).


Proiectul de lege a fost retrimis la comisie pentru reexaminare cu actele nr.51/338 din 30 martie 2005 şi cu nr.51/1300 din 12 decembrie 2005.



Prin obiectul de reglementare şi conţinutul său, proiectul de lege face parte din categoria legilor organice.

PREŞEDINTE,

Dan Ioan Popescu

RAPORT  SUPLIMENTAR
asupra proiectului de Lege pentru respingerea Ordonanţei de urgenţă a Guvernului nr.132/2004 privind atribuirea în concesiune directă Companiei Naţionale „Administraţia Porturilor Maritime” - S.A. Constanţa a unui teren aflat în proprietatea publică a statului şi în administrarea Ministerului Transporturilor, Construcţiilor şi Turismului


În conformitate cu prevederile Regulamentului Camerei Deputaţilor, Comisia pentru industrii şi servicii a fost sesizată, cu nr.P.L.-X 50 din 21 februarie 2005, pentru avizare şi dezbatere în fond, cu proiectul de Lege pentru respingerea Ordonanţei de urgenţă a Guvernului nr.132/2004 privind atribuirea în concesiune directă Companiei Naţionale „Administraţia Porturilor Maritime” - S.A. Constanţa a unui teren aflat în proprietatea publică a statului şi în administrarea Ministerului Transporturilor, Construcţiilor şi Turismului.



Ordonanţa de urgenţă a Guvernului nr.132/2004 a fost publicată în Monitorul Oficial al României, Partea I, nr.1216 din 17 decembrie 2004.



Ordonanţa de urgenţă a Guvernului nr.132/2004 a fost avizată favorabil de Consiliul Legislativ, cu nr.2014 din 9 decembrie 2004.



Senatul, în şedinţa din 17 februarie 2005, a adoptat Legea pentru respingerea Ordonanţei de urgenţă a Guvernului nr.132/2004.



Proiectul de lege a fost avizat favorabil de Comisia pentru buget, finanţe şi bănci, cu nr.78/2005, în forma adoptată de Senat.



Proiectul de lege a fost examinat în şedinţa comisiei din data de 22 februarie 2005 întocmindu-se raportul corespunzător, transmis cu nr.23/21/2005 din 23 februarie 2005, respectiv avizarea proiectului de lege cu 19 voturi pentru, 1 vot împotrivă şi 3 abţineri, în forma adoptată de Senat.



Proiectul de lege a fost adoptat pe articole în şedinţa Camerei Deputaţilor din 7 martie 2005, iar în şedinţa consacrată votului final din 8 martie 2005 proiectul de lege a fost respins.


În şedinţa din 30 martie 2005, Biroul Permanent al Camerei Deputaţilor a analizat situaţia creată în urma votului pe care plenul Camerei Deputaţilor l-a dat în data de 8 martie 2005 şi a hotărât să retrimită proiectul de lege la comisie în vederea întocmirii unui raport suplimentar (adresa nr.51/338 din 30 martie 2005).



Proiectul de lege a fost reexaminat în şedinţa comisiei din data de 6 aprilie 2005, întocmindu-se raportul înlocuitor transmis cu nr.23/21/2005 din 6 aprilie 2005 prin care se menţinea propunerea de adoptare în forma adoptată de Senat.



În şedinţa de vot final din 21 noiembrie 2005, proiectul de Lege pentru respingerea Ordonanţei de urgenţă a Guvernului nr.132/2004 a fost, de asemenea, respins şi, în conformitate cu prevederile Regulamentului Camerei Deputaţilor, proiectul de lege a fost retrimis la comisie.


Cu actul nr.51/1300 din 12 decembrie 2005, Biroul Permanent al Camerei Deputaţilor a retrimis la comisie proiectul de lege în vederea unei noi reexaminări. 
Reexaminarea proiectului de lege a avut loc în şedinţa comisiei din data de 22 februarie 2006.



La lucrări au fost prezenţi 23 de deputaţi din totalul de 23 de deputaţi membri ai comisiei.



La reexaminarea proiectului de lege au participat specialişti din Ministerul Transporturilor, Construcţiilor şi Turismului sub conducerea domnului secretar de stat Alexandros Galiaţatos.



În urma reexaminării proiectului de lege, membrii comisiei au hotărât menţinerea punctului de vedere transmis prin Raportul nr.23/21/23.02.2005 şi prin Raportul înlocuitor nr.23/21/06.04.2005, respectiv susţinerea proiectului de Lege pentru respingerea Ordonanţei de urgenţă a Guvernului nr.132/2004, în forma adoptată de Senat.


Prin obiectul de reglementare şi conţinutul său, proiectul de lege face parte din categoria legilor organice.



Potrivit prevederilor Constituţiei României, republicată, Camera decizională pentru acest proiect de lege este Camera Deputaţilor.

                       PREŞEDINTE,                                       SECRETAR,
                    Dan Ioan Popescu                                    Aurelia Vasile
Expert,

Daniel Bădina

